УНІКС выйшаў наперад напачатку матча, але развіць поспех не змог, а Цмокі павінны былі караць суперніка яшчэ пад канец чацвёртай чвэрці. Тады пры роўным ліку (77:77) апошняя атака заставалася за намі, але мяч пасля кідка Джасціна Грэя трапіў у дужку коша. Тым прыемней апынулася перамога ў авертайме. Усё той жа Грэй пры -1 з супрацівам аднаго з казанцаў паклаў трохачковы, а радасны роў Мінск-Арэны заглушыў сірэну аб заканчэнні матча.